

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |

**6.**

**Par Ogres novada pašvaldības domes pastāvīgo komiteju un domes kārtējo sēžu sasaukšanu 2025. gadā**

Saskaņā ar Ogres novada pašvaldības (turpmāk – Pašvaldība) 2024. gada 27. jūnija iekšējo noteikumu Nr. 61/2024 „Ogres novada pašvaldības darba reglaments” (turpmāk – Pašvaldības darba reglaments) 17. punktu, komiteju sēdes notiek ne retāk kā vienu reizi mēnesī Pašvaldības Centrālās administrācijas Lielajā sanāksmju zālē (Ogrē, Brīvības ielā 33, 3. stāvā), ceturtdienās katra mēneša trešajā (pirmspēdējā) nedēļā no pulksten 9.00. Nepieciešamības gadījumā pēc komitejas priekšsēdētāja ierosinājuma domes komiteju sēžu laiks un norises vieta var tikt mainīti ar domes priekšsēdētāja rīkojumu.

Saskaņā ar Pašvaldības darba reglamenta 35. punktu, domes kārtējās sēdes notiek ne retāk kā reizi mēnesī Centrālās administrācijas Lielajā sanāksmju zālē (Ogrē, Brīvības ielā 33, 3. stāvā), ceturtdienās katra mēneša ceturtajā (pēdējā) nedēļā pulksten 9.00. Nepieciešamības gadījumā ar domes priekšsēdētāja rīkojumu domes sēžu laiks un norises vieta var tikt mainīti.

Ņemot vērā valstī noteiktās svētku dienas, kā arī, lai 2025. gada decembra mēnesī nodrošinātu optimālu Pašvaldības domes, tās komiteju un administrācijas darbu, domes sēde nosakāma 2025. gada 29. decembrī.

Ievērojot iepriekš minēto un pamatojoties uz Pašvaldību likuma 26. pantu un Ogres novada pašvaldības 2024. gada 27. jūnija iekšējo noteikumu Nr. 61/2024 „Ogres novada pašvaldības darba reglaments” 17. un 35. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

Apstiprināt Ogres novada pašvaldības domes pastāvīgo komiteju un domes kārtējo sēžu sarakstu 2025. gadam (pielikumā).

(Sēdes vadītāja,

domes priekšsēdētāja vietnieka G. Sīviņa paraksts)